El col·legi González Gallarza inaugura el nou saló d'actes
18/02/2003 13:27:00

# El col·legi González Gallarza inaugura el nou saló d'actes

*   18/02/2003 13:27:00
*   [Imprimir](#)
*   Compartir
*    https://www.alaquas.org/documento.asp?id\_do=8410

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8410%2F0&title=Ajuntament%20d%27Alaqu%C3%A0s.%20Premsa.El%20col%C2%B7legi%20Gonz%C3%A1lez%20Gallarza%20inaugura%20el%20nou%20sal%C3%B3%20d%27actes)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8410/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8410/8410_Form_4.jpg)](https://www.alaquas.org/ficheros/documentos/2003/2/8410/8410_Form_10.jpg "<a href='https://www.alaquas.org/ficheros/documentos/2003/2/8410/8410_Form_10.jpg' target=_blank><i class='fa fa-external-link' aria-hidden='true'></i>.El col·legi González Gallarza inaugura el nou saló d'actes</a>")

L'Ajuntament d'Alaquàs ha dotat aquest saló de mobiliari, megafonia i aparells tecnològics com ara DVD

Més d'un centenar d'alumnes, mares i pares del col·legi González Gallarza es van donar cita el divendres 14 de febrer en la inauguració del nou saló d'actes del centre. A l'acte van assistir l'Alcalde d'Alaquàs, Jorge Alarte, diversos membres de la Corporació municipal, la directora del col·legi, Pilar Vicente, el president de l'AMPA, Ramón Biot i la Directora Territorial de la Conselleria de Cultura i Educació, Nieves García Brizuela.

L'encarregada de començar l'acte va ser la directora del González Gallarza, Pilar Vicente, qui es va mostrar orgullosa del treball realitzat per tota la comunitat educativa del col·legi i va agrair la col·laboració prestada per part de l'Ajuntament d'Alaquàs. També va intervenir el president de l'AMPA, Ramón Biot, qui va reivindicar l'adaptació del nou saló d'actes per a les persones discapacitades i minusvàlides. En aquest sentit, l'Alcalde d'Alaquàs, Jorge Alarte, a més de felicitar les mares i els pares pel treball realitzat al centre, es va comprometre amb el col·legi a adaptar el saló d'actes i dotar-lo de calefacció i va instar a la Conselleria perquè adaptara l'edifici central del González Gallarza.

A més de les intervencions, l'acte va comptar amb diferents actuacions musicals per part de les i els alumnes de sisé curs que van realitzar diversos playbacks. També va ser protagonista el cor del col·legi que, dirigit pel mestre Paco Real, va oferir a les i els presents la cançó "El progreso" de Roberto Carlos. Per a finalitzar amb les actuacions musicals, les xiquetes del grup de balls regionals del centre van interpretar "La Rapsodia valenciana", actuació que va tancar l'acte d'inauguració.

El col·legi va oferir també a les i els presents una presentació de powerpoint en què es van mostrar totes les instal·lacions de què disposa el centre així com totes les activitats complementàries que ofereix al llarg de l'any. D'entre les instal·lacions de què poden disfrutar les i els xiquets del col·legi destaquen la ludoteca, la biblioteca, l'agència de lectura, les aules d'informàtica, de música, d'audiovisuals i de pedagogia terapèutica, el laboratori, el menjador, dos patis i el gimnàs.

En la presentació es van destacar també totes les activitats complementàries i extraescolars que el centre prepara com són el 9 d'Octubre, la Castanyera, la Constitució, el Festival de Nadal, el Dia de la Pau, el Carnestoltes, les Falles, la Pasqua, la Setmana Cultural, la Jornada de Portes Obertes, la Festa de Final de Curs i les graduacions.

El nou saló d'actes del Gonzalez Gallarza està ubicat actualment en l'antiga terrassa del centre. L'Ajuntament d'Alaquàs ha dotat aquest saló de mobiliari, megafonia i diferents aparells tecnològis com ara un DVD, un projector, una pantalla, una taula de mescles i altaveus.